cyanic-selkie/wikianc huggingface dataset:
Κίρουνα
Το Διαστημικό Κέντρο Εσρέιντζ ιδρύθηκε στην Κίρουνα κατά τη δεκαετία του 1960. Στην Κίρουνα υπάρχει επίσης το Σουηδικό Ινστιτούτο Διαστημικής Φυσικής και το Τμήμα Διαστημικής Επιστήμης του Πολυτεχνείου της Λουλέα.
Μέχρι τον 20ό αιώνα
Αρχαιολογικά ευρήματα υποδεικνύουν ότι η περιοχή της Κίρουνα κατοικείται από τον άνθρωπο εδώ και τουλάχιστον 6 χιλιάδες χρόνια.
Παρά τη γνώση του κοιτάσματος, δεν άρχισε εξόρυξή του τότε εξαιτίας του απομακρυσμένου της τοποθεσίας και του αντίξοου κλίματος. Κάποια εξόρυξη έγινε τον 19ο αιώνα: το σιδηρομετάλλευμα εξορυσσόταν κατά το σύντομο καλοκαίρι, αλλά μεταφερόταν τον χειμώνα, με έλκηθρα που έσερναν τάρανδοι και άλογα. Ωστόσο, το κόστος ήταν υψηλό και η ποιότητα κακή, μέχρι που το 1878 εφευρέθηκε ο μετατροπέας Μπέσεμερ, ο οποίος επέτρεψε τον διαχωρισμό του φωσφόρου από το μετάλλευμα.
thumb|right|285px|Το δημαρχείο της Κίρουνα το καλοκαίρι Το 1888 ολοκληρώθηκε η κατασκευή της πρώτης σιδηροδρομικής γραμμής στην περιοχή. Με πρωτοβουλία του Ρόμπερτ Σουγ (Robert Schoug) ιδρύθηκε η μεταλλευτική εταιρεία LKAB (Luossavaara-Kiirunavaara Aktiebolag) το 1890, που πίεσε για την επέκταση της σιδηροδρομικής γραμμής μέσω της μελλοντικής Κίρουνα έως την ελεύθερη πάγων ακτή της Νορβηγίας, στο Νάρβικ, πράξη αμφιλεγόμενη εξαιτίας του φόβου για αύξηση της επιρροής της Ρωσίας, η οποία τότε έλεγχε τη Φινλανδία και ήδη συνδεόταν σιδηροδρομικώς με τη Σουηδία. Η απόφαση τελικά λήφθηκε το 1898. Ο σιδηρόδρομος έφθασε στην Κίρουνα στις 15 Οκτωβρίου 1899, ενώ η σύνδεση με τη Νορβηγία ολοκληρώθηκε μόλις στις 15 Νοεμβρίου 1902, με αποτέλεσμα η LKAB να κοντέψει να χρεωκοπήσει το 1901. Ο βασιλιάς Όσκαρ Β΄ τέλεσε τα εγκαίνια της γραμμής στις 14 Ιουλίου 1903, ώστε να μην ταξιδέψει χειμωνιάτικα στον παγωμένο βορρά.
Ο Γκούσταφ Μπρομς πρότεινε να ονομασθεί ο νέος οικισμός «Κίρουνα», ένα σύντομο και πρακτικό όνομα, που μπορεί εύκολα να προφερθεί και από τους Σουηδούς και σημαίνει «λαγόπους» στα φινλανδικά και στα σάμι (λαπωνικά). Η LKAB διόρισε τον Χιάλμαρ Λούντμπομ, που δεν είχε ακόμη τελειώσει τις σπουδές του στη γεωλογία, διευθυντή των εκεί εγκαταστάσεων. Ο Λούντμπομ θεωρείται από πολλούς ως ο ιδρυτής της πόλεως.
Ο 20ός αιώνας
right|thumb|255px|Η εξέλιξη του πληθυσμού της Κίρουνα right|thumb|255px|Το Βόρειο [[Σέλας φωτογραφημένο από τα προάστια της Κίρουνα]] Πριν το πολεοδομικό σχέδιο, υπήρχαν σπίτια κτισμένα σε τυχαίες θέσεις και αυθαίρετες συστάδες από παράγκες παρόμοιες με αυτές στην άλλη πόλη ορυχείων, τη Μάλμμπεργιετ (Malmberget), 80 χιλιόμετρα νότια της Κίρουνα. Αυτοσχέδια κτίσματα χρησίμευαν ως εκκλησιά, σχολείο, νοσοκομείο, ξενοδοχείο και αστυνομικό τμήμα. Ωστόσο, κανονικές κατοικίες άρχισαν να κτίζονται με ταχύ ρυθμό και με τα εγκαίνια της σιδηροδρομικής γραμμής το 1903 όλα τα αυθαίρετα κτίσματα, και τα περισσότερα άλλα αυτοσχέδια, κατεδαφίστηκαν και αντικαταστάθηκαν κατά το νέο πολεοδομικό σχέδιο. Το πρώτο κτίριο της νέας περιόδου, το «B:1» είναι διατηρητέο σήμερα. Το 1900 ο πληθυσμός του οικισμού ήταν 222 κάτοικοι, που αυξήθηκαν σε 7.438 το 1910 και σε 12.884 το 1930.
Η βιομηχανία του σιδηρομεταλλεύματος άκμασε κατά το πρώτο μισό του 20ού αιώνα. Παρά τις αρχικές ανησυχίες του Χιάλμαρ Λούντμπομ για το αν θα ήταν δυνατή η εργασία στο ύπαιθρο κατά τη διάρκεια του χειμώνα, η κυριότερη μέθοδος εξορύξεως ήταν η ανοικτή. Το υποαρκτικό κλίμα δυσχέρανε τη χρήση ατμοκίνητων εκσκαφέων και μόνο με ηλεκτροκίνητα μηχανήματα, ήδη πριν το 1920, επιτεύχθηκε σημαντική εκμηχάνιση της παραγωγής.
Ελπίζοντας για καλύτερο μέλλον, χιλιάδες κάτοικοι μετανάστευσαν από την Κίρουνα, μεταξύ των οποίων μία ομάδα 500 ανθρώπων που μετανάστευσε στη Βραζιλία. Οι περισσότεροι από αυτούς επέστρεψαν, απογοητευμένοι από τη ζωή στη Νότια Αμερική. Ο Λούντμπομ δάνεισε από δικά του χρήματα μερικούς από αυτούς για το ταξίδι της επιστροφής.
Κατά τον Α΄ Παγκόσμιο Πόλεμο η παραγωγή σιδηρομεταλλεύματος έπεσε στα χαμηλότερα επίπεδα στην ιστορία της LKAB, και όταν οι εξαγωγές αυξήθηκαν και πάλι, μία επιτυχημένη τρίμηνη απεργία το 1920 είχε ως αποτέλεσμα την αύξηση κατά 20% των μισθών των μεταλλωρύχων. Η παραγωγή ξανάπεσε το 1922 και οι εργαζόμενοι δέχθηκαν εργάσιμη εβδομάδα τριών ημερών, αλλά τα επόμενα χρόνια αυξήθηκε σε επίπεδα ρεκόρ: 9 εκατομμύρια τόνους το 1927.
Το 1921 άρχισε εξόρυξη και στον άλλο λόφο της Κίρουνα, τον Λούοσαβάαρα. Ωστόσο η ολική ποσότητα μεταλλεύματος που μπορούσε να εξορυχθεί με ανοικτή εξόρυξη εδώ ήταν πολύ μικρότερη σε σχέση με τον Κίιρουναβάαρα και η LKAB προτίμησε να συγκεντρωθεί σε ένα μέρος, αν και γινόταν εξόρυξη στον Λούοσαβάαρα μέχρι το 1974 και αργότερα ο λόφος μετατράπηκε σε ερευνητικό ορυχείο.
Κατά τις πρώτες δεκαετίες από την ίδρυση της Κίρουνα δεν υπήρχε δρόμος που να τη συνδέει με τον έξω κόσμο. Μόνα μεταφορικά μέσα ήταν ο σιδηρόδρομος και η ναυσιπλοΐα (το θέρος) δια των ποταμών Τούρνε και Κάλιξ μέχρι το Γιούκασγέρβι και το Håmojåkk, και μετά με τα πόδια. Δρόμος που ένωνε μέχρι το Svappavaara (από όπου ήδη υπήρχε δρόμος προς τον νότο) ανοίχθηκε το 1926.
Η Μεγάλη Ύφεση προκάλεσε μείωση κατά 70% στην παραγωγή του σιδηρομεταλλεύματος, που θα αυξανόταν πάλι με τον Β΄ Παγκόσμιο Πόλεμο.
Παρά το ότι μερικοί περιηγητές είχαν ήδη αρχίσει να έρχονται στην περιοχή τον 19ο αιώνα, η λειτουργία της σιδηροδρομικής γραμμής κατέστησε πραγματικά δυνατό τον τουρισμό. Εκτός από τη φύση με τα ποτάμια και τα βουνά της, γεωλόγοι και ολόκληρες τάξεις φοιτητών τους έρχονταν να δουν το ορυχείο. Εκτός αυτών, ένα ετήσιο φεστιβάλ χειμερινών αθλημάτων ξεκίνησε, κάτι που προσέλκυε κόσμο από μια μεγάλη περιοχή. Ο πληθυσμός των Σάμι (Λαπώνων) αποτελούσε ήδη ένα αξιοθέατο από τις αρχές του 20ού αιώνα.
Ο Β΄ Παγκόσμιος Πόλεμος
Ο Δήμος της Κίρουνα έχει σύνορα με τη Νορβηγία και τη Φινλανδία, οπότε και η πόλη βρίσκεται σχετικώς κοντά σε αμφότερες τις χώρες. Ως αποτέλεσμα, πολλοί στρατιώτες μεταφέρονταν στην περιοχή όποτε γινόταν επιστράτευση: πρώτα τον Σεπτέμβριο του 1939 μετά τη γερμανική εισβολή στην Πολωνία, και μετά τον Νοέμβριο του 1939 με τη σοβιετική εισβολή στη Φινλανδία. Αλλά σε αμφότερες τις περιπτώσεις οι Σουηδοί στρατιώτες δεν συμμετείχαν σε κάποια συμπλοκή. Τον Μάρτιο του 1940 ο Τσώρτσιλ ζήτησε άδεια να μεταφέρει στρατιώτες από το Νάρβικ της Νορβηγίας στη Φινλανδία με τον σιδηρόδρομο της Κίρουνα, στα πλαίσια της «Επιχείρησης Αικατερίνη» (Operation Catherine). Ωστόσο, από φόβους ότι η παρουσία Βρετανών στρατιωτών στα σιδηρομεταλλεύματα της Κίρουνα θα προκαλούσε επίθεση των Γερμανών στη Σουηδία, η άδεια δεν δόθηκε.
Μετά την εισβολή των Γερμανών στη Νορβηγία, τουλάχιστον δέκα στρατιώτες ήταν σταθμευμένοι σε κάθε γέφυρα της σιδηροδρομικής γραμμής, ώστε να τις ανατινάξουν σε περίπτωση εισβολής των Γερμανών στη Σουηδία. Επιπλέον, απαγορεύθηκε σε πολίτες ξένων χωρών να επισκέπτονται την Κίρουνα ή να ταξιδεύουν στη συγκεκριμένη σιδηροδρομική γραμμή. Μόνο οι Σάμι, το στρατιωτικό προσωπικό, οι ντόπιοι και οι δημόσιοι υπάλληλοι είχαν άδεια να ταξιδεύουν μεταξύ της Κίρουνα και του Riksgränsen.
Μετά τη μάχη στο Μπγιέρνφγιελ, στις 15 Απριλίου 1940, τραυματίες και νεκροί Νορβηγοί στρατιώτες μεταφέρθηκαν στην Κίρουνα. Παρά τη σουηδική ουδετερότητα, βαγόνια με τρόφιμα, πέδιλα του σκι και κράνη μεταφέρθηκαν από την Κίρουνα στους Νορβηγούς στρατιώτες στο Μπγιέρνφγιελ.
Το σιδηρομετάλλευμα από την Κίρουνα είχε μεγάλη σημασία για τη γερμανική πολεμική μηχανή. Μια ομάδα εργαζόμενων στη LKAB σχεδίασαν να σαμποτάρουν τη μεταφορά του στη Γερμανία: Στα τέλη του Νοεμβρίου 1941 οι Έντβαρντ Νύμπεργκ, Ερνστ Βολβέμπερ και άλλοι κατασκεύασαν μία νάρκη για να τη στερεώσουν πάνω σε βαγόνι με σιδηρομετάλλευμα. Ο Νύμπεργκ συνελήφθη, απολύθηκε από την εταιρεία και πέρασε 3,5 χρόνια στη φυλακή. Μετά την αποφυλάκισή του, ίδρυσε τη Nybergs Mekaniska Verkstad, που είναι σήμερα μία από τις μεγαλύτερες επιχειρήσεις στην Κίρουνα.
Η Γερμανία ζήτησε από τη Σουηδία να επιτρέψει τη χρήση του σιδηροδρομικού της δικτύου για τη μεταφορά στρατιωτικού εξοπλισμού της, όμως η σουηδική κυβέρνηση συμφώνησε μόνο για τις «μεταφορές ανθρωπιστικού χαρακτήρα, αλλά όχι στρατιωτικών προμηθειών ή αξιόμαχων στρατιωτών». Η Γερμανία αντέτεινε ότι, τώρα που η Νορβηγία είχε καταληφθεί, οι Γερμανοί στρατιώτες εκεί δεν μάχονταν πια, και έτσι μετέφερε μεγάλα φορτία στρατιωτικού εξοπλισμού, πολεμοφοδίων και (μυστικά) στρατευμάτων από τη νότια στη βόρεια Νορβηγία μέσω Κίρουνα.
Κατά τη διάρκεια του πολέμου, μέχρι 2.000 πρόσφυγες από 20 χώρες ζούσαν στην Κίρουνα. Μεταξύ τους συγκαταλέγονταν π.χ. Γερμανοί αιχμάλωτοι από καταρριφθέντα αεροπλάνα, προτού μεταφερθούν στον νότο.
Μεταπολεμική εποχή
thumb|295px|right|Μια παλαιά έπαυλη κοντά στο κέντρο της Κίρουνα Το 1948 η Κίρουνα απέκτησε δικαιώματα πόλεως και έτσι άρχισε να έχει μεγάλα έσοδα από το ορυχείο με τη μορφή δημοτικών τελών. Το κέντρο της ανακαινίστηκε αρχίζοντας το 1953. Τα περισσότερα κτήρια που είχαν ανεγερθεί πριν από το 1920 κατεδαφίστηκαν και αντικαταστάθηκαν. Η πόλη μεγάλωσε και νέες συνοικίες διαμορφώθηκαν, ενώ νέες πολυκατοικίες και μονοκατοικίες ανεγέρθηκαν στις υπάρχουσες συνοικίες. Η περιοχή που είναι σήμερα γνωστή ως Lombolo οικοδομήθηκε τη δεκαετία του 1960.
Στις 10 Νοεμβρίου 1960 άνοιξε το Αεροδρόμιο της Κίρουνα, το βορειότερο της Σουηδίας, ώστε να διαχωρισθεί η πολιτική αεροπορία από τις στρατιωτικές πτήσεις που χρησιμοποιούσαν και χρησιμοποιούν το αεροδρόμιο στο Κάλιξφορς από τον Α΄ Παγκόσμιο Πόλεμο. Η οδική σύνδεση με το Ρίκσγκρανσεν και το Νάρβικ ολοκληρώθηκε μόλις το 1984.
thumb|right|Το [[ξενοδοχείο από πάγο στο Γιούκασγιάρβι]] Οι νέοι τρόποι συγκοινωνίας υπήρξαν ευεργετικοί για τον τουρισμό. Οι Σουηδικοί Σιδηρόδρομοι δρομολογούσαν βέβαια ειδικούς συρμούς ήδη από τον Μεσοπόλεμο, αλλά τώρα άρχισαν ένα ειδικό θερινό δρομολόγιο από το Γκέτεμποργκ, που είχε ανταπόκριση με κρουαζιερόπλοια από τις ΗΠΑ. Το 1972 ιδρύθηκε η λέσχη κανό Kiruna Långfärdspaddlare. Μέχρι τη δεκαετία του 1980 ο τουρισμός ήταν θερινή υπόθεση, αλλά το 1983 άρχισε η τουριστική εκμετάλλευση των ελκηθροδρομιών με σκύλους στο Γιούκασγιάρβι. Το 1990 κατασκευάσθηκε το πρώτο ξενοδοχείο από πάγο στον κόσμο, στο γειτονικό χωριό Γιουκασγιάρβι, 17 χιλιόμετρα από την Κίρουνα, που διαφημίσθηκε τότε ως «το μεγαλύτερο ιγκλού του κόσμου». Ανακατασκευάζεται κάθε χειμώνα από τότε και αποτελεί μείζον τουριστικό πόλο έλξεως. Από το 1998 υπάρχει μία ειδική περιοχή για τους τουρίστες και στο ορυχείο.
Το 1957 ιδρύθηκε το «Γεωφυσικό Παρατηρητήριο της Κίρουνα» (KGO), γνωστό σήμερα ως Σουηδικό Ινστιτούτο Διαστημικής Φυσικής, από τη Βασιλική Σουηδική Ακαδημία Επιστημών. Το Διαστημικό Κέντρο Εσρέιντζ ιδρύθηκε το 1966, έτος από το οποίο εκτοξεύονται από αυτό πύραυλοι και διεξάγονται παρατηρήσεις από το έδαφος. Ο ESA διατηρεί έναν δορυφορικό σταθμό στο Salmajärvi, κοντά στο Εσρέιντζ, από το 1989. Το 1987 το Πανεπιστήμιο του Ούμεο άρχισε ένα πρόγραμμα διαστημικής μηχανικής στην Κίρουνα, ενώ το 1991 άρχισε εκπαίδευση στα Συστήματα Γεωγραφικών Πληροφοριών από το Πολυτεχνείο του Λούλεο. Από το 2006 άρχισε το «Πρόγραμμα Μάστερ Erasmus Mundus στη Διαστημική Επιστήμη και Τεχνολογία».
Η μετακίνηση της Κίρουνα
Η μετακίνηση αυτή αποφασίσθηκε το 2004 και θα γινόταν σταδιακά σε χρονική κλίμακα μιας δεκαετίας. Στις 8 Ιανουαρίου 2007 προτάθηκε μία νέα τοποθεσία προς τα βορειοδυτικά.
Γεωγραφία
Η Κίρουνα βρίσκεται σε απόσταση 145 χιλιόμετρα βορείως του Αρκτικού Κύκλου. Το κέντρο της είναι κτισμένο πάνω στον λόφο Χάουκαβάαρα (Haukavaara), σε υψόμετρο 530 μέτρα, πάνω από τον ποταμό Τούρνε στα βόρεια και τον ποταμό Κάλιξ στα νότια. Διακριτές συνοικίες είναι το Λόμπολο και το Τούολουβάαρα. Δίπλα στην πόλη είναι οι λόφοι Κίιρουναβάαρα και Λούοσαβάαρα. Ο πρώτος έχει μετατραπεί σε ανοικτό ορυχείο σιδηρομεταλλεύματος που αποτελεί ακόμη τον κυριότερο οικονομικό πόρο για την πόλη, ενώ ο δεύτερος, που περιέχει επίσης σιδηρομετάλλευμα, χρησιμεύει τώρα ως πλαγιά για σκι.
Η Κίρουνα είναι κτισμένη κοντά στη μικρή λίμνη Λούοσαγιάρβι, τα νερά της οποίας διοχετεύονται τελικώς στον Τούρνε. Η περιοχή γύρω από την πόλη είναι πολύ αραιοκατοικημένη. Στα βορειοδυτικά, δυτικά και νοτιοδυτικά της Κίρουνα κυριαρχούν τα Σκανδιναβικά Όρη, ορατά από την πόλη. Το υψηλότερο βουνό της Σουηδίας, το Κέμπνεκάισε, βρίσκεται 75 χιλιόμετρα από το κέντρο της Κίρουνα και είναι ορατό από εκεί τις καθαρές ημέρες. Στα δυτικά είναι το χωριό Νίκαλουοκτα και στα βορειοδυτικά το χιονοδρομικό κέντρο Ρικσγκράνσεν και μακρύτερα (180 χιλιόμετρα οδική απόσταση) η νορβηγική πόλη και λιμάνι Νάρβικ. Δώδεκα χιλιόμετρα βόρεια της Κίρουνα είναι το χωριό Κούραβααρα, ο υψηλότερος οικισμός πάνω στον ποταμό Τούρνε. Πιο βόρεια δεν υπάρχουν δρόμοι, ούτε οικισμοί, μέχρι τα σύνορα με τη Νορβηγία και τη Φινλανδία (το βορειότερο τριεθνές σημείο στη Γη). Το τοπίο χαμηλώνει προς τα ανατολικά και κυριαρχείται από αρκτικό δάσος, που συνεχίζεται επί πολλές εκατοντάδες χιλιόμετρα, στη Φινλανδία και στη Ρωσία. Περί τα 15 χιλιόμετρα ανατολικά της Κίρουνα υπάρχει μια ομάδα χωριών πάνω στον Τούρνε, με γνωστότερο το Γιουκασγιάρβι, όπου το παγκόσμιας φήμης ξενοδοχείο από πάγο. Οι δίδυμες πόλεις Γέλιβαρε και Μάλμμπεργιετ βρίσκονται 120 και 80 χιλιόμετρα περίπου νότια της Κίρουνα.
Κλίμα
Ευρισκόμενη στην αρκτική ζώνη, η Κίρουνα έχει υποαρκτικό κλίμα (Dfc) με σύντομα και δροσερά καλοκαίρια, και μακρούς και ψυχρούς χειμώνες, αν και η ίδια η πόλη έχει ηπιότερο κλίμα από ό,τι τα γύρω δάση. Η πόλη είναι καλυμμένη από χιόνι από τα τέλη Σεπτεμβρίου μέχρι τα μέσα Μαΐου κατά μέσο όρο, αλλά χιονόπτωση μπορεί να συμβεί και σε οποιονδήποτε μήνα του θέρους. Ο ήλιος δεν δύει καθόλου από τις 28 Μαΐου μέχρι τις 16 Ιουλίου, δηλαδή επί 50 ημέρες (ήλιος του μεσονυχτίου), ενώ δεν φαίνεται καθόλου πάνω από τον ορίζοντα από τις 11 Δεκεμβρίου έως την Πρωτοχρονιά (πολική νύχτα), δηλαδή επί 22 ημέρες. Παρά τη δριμύτητα του ψύχους τους, οι χειμώνες της Κίρουνα είναι πολύ ηπιότεροι από ό,τι οι χειμώνες σε ίδια γεωγραφικά πλάτη στη Βόρεια Αμερική και στη Σιβηρία, ακόμα και από ό,τι σε νοτιότερες περιοχές σε άλλα μέρη του κόσμου. Π.χ. παρόμοιες χειμερινές θερμοκρασίες παρατηρούνται μέχρι και τον 45ο παράλληλο στη ρωσική Άπω Ανατολή. Βεβαίως η Κίρουνα έχει ψυχρότερα καλοκαίρια από αυτές τις περιοχές, αλλά και πάλι θερμότερα από αυτά του πολικού κλίματος, καθώς επιτρέπουν την ύπαρξη δασών. Υψηλότερες χειμερινές θερμοκρασίες ωστόσο έχουν εξίσου βόρειες περιοχές που βρίσκονται κοντά στη θάλασσα, κυρίως όσες επηρεάζονται άμεσα από το Ρεύμα του Κόλπου: το ρεκόρ ελάχιστης θερμοκρασίας στο Τρόμσε είναι συνηθισμένη τιμή στην Κίρουνα τον Ιανουάριο και τον Φεβρουάριο.
Η χαμηλότερη θερμοκρασία που καταγράφηκε ποτέ στην Κίρουνα (στον μετεωρολογικό σταθμό) είναι -43,3 °C και σημειώθηκε τον Ιανουάριο του 1999. Το απόλυτο ρεκόρ υψηλότερης θερμοκρασίας είναι +31,6 °C και σημειώθηκε τον Ιούλιο του 1945. Ο θερμότερος μήνας στην ιστορία των καταγραφών στον μετεωρολογικό σταθμό ήταν ο Ιούλιος του 2014, με μέση μέγιστη θερμοκρασία +23,8 °C. Εντάσσεται σε ένα κύμα καύσωνα που επεκράτησε στο μεγαλύτερο μέρος της Σκανδιναβίας.
«Αδελφοποιημένες» πόλεις
Η Κίρουνα είναι αδελφοποιημένη με τις εξής δύο πόλεις:
Εξωτερικοί σύνδεσμοι
Κιρουνα
Εκόλ-Βαλαντέν
Παραπομπές
Κατηγορία:Κοινότητες του Ντου
Σακελλάριος εξ Ανδρίτσαινας
Βιογραφικά στοιχεία
Η καταγωγή του ήταν από το Φανάρι Ηλείας και υπηρετούσε ως ορθόδοξος κληρικός στην περιοχή της ιστορικής επαρχίας Ολυμπίας. Όντας μέλος της Φιλικής Εταιρίας, λειτουργούσε ως σύνδεσμος και συνεργαζόταν με άλλους Φιλικούς μέλη της μυστικής οργάνωσης, προκειμένου να προετοιμαστεί και να υποστηριχθεί η ελληνική εξέγερση εναντίον των οθωμανικών αρχών. Κατά την διάρκεια της επανάστασης, κατάφερε να πείσει τις οθωμανικές δυνάμεις να αποχωρήσουν από την ύπαιθρο και να κλειστούν στην Τριπολιτσά. Λόγω της βεβιασμένης αποχώρησης των οθωμανικών στρατευμάτων, πολλά υλικά είχαν εγκαταλειφθεί. Για αυτό τον λόγο και μέσα σε ένα τεταμένο κλίμα, κατάφερε να μοιράσει στους κατοίκους της Ανδρίτσαινας και άλλων γειτονικών χωριών τις προμήθειες του οθωμανικού στρατού. Συμμετείχε με τα ελληνικά σώματα στις πολεμικές επιχειρήσεις, ενώ μαζί του είχε ως συμπολεμιστές τους γιούς του και άλλους συγγενείς του.
Πηγές
Κατηγορία:Κληρικοί αγωνιστές του 1821 Κατηγορία:Έλληνες μέλη της Φιλικής Εταιρείας
Σενσουντεπέκε
Η Σενσουντεπέκε (ισπανικά: Sensuntepeque) είναι μια πόλη του Ελ Σαλβαδόρ. Είναι η πρωτεύουσα του διαμερίσματος Καμπάνιας. Έχει πληθυσμό 41.216 κατοίκων (2006).
Γεωγραφία
Η Σενσουντεπέκε βρίσκεται κεντρικά-βόρεια του Ελ Σαλβαδόρ και κεντρικά του Καμπάνιας. Βρίσκεται βορειοδυτικά της Σαν Ισίδρο και της Ελ Αμάντε και νότια της Βικτόρια.
Δημογραφία
Η Σενσουντεπέκε είχε, σύμφωνα με την απογραφή του 2006, 41.216 κατοίκους. Έχει πυκνότητα 0.13 κατοίκων ανά τ.χλμ.
Εξωτερικοί σύνδεσμοι
Καμπάνιας Καμπάνιας Καμπάνιας
Σλοβενία (επαρχία)
μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922 Η επαρχία Σλοβενίας (σερβικά : Покрајина Словенија) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 1.054.919 κατοίκους κι έκταση 16.197 τετραγωνικά χλμ. Η κατάργηση της είχε προγραμματιστεί με το Σύνταγμα Βιντοβντάν του 1921. Η επαρχία της Σλοβενίας αλλά και της Δαλματίας έχουν χωριστεί διοικητικά μόνο σε επαρχίες.
Α΄ Εθνική ποδοσφαίρου ανδρών 1960-1961
Πλέι-Οφ
6η θέση
11η θέση
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1960-1961
Νικόλαος Χ. Νοτιάς
Ο Νικόλαος Χ. Νότιας (γεννημένος το 1966) είναι Ελληνoμερικανός (Χιώτης στη καταγωγή) Επιχειρηματίας, Εφοπλιστής και Πλοιοκτήτης, ιδιοκτήτης της Seabridge Chartering LLC που βρίσκεται στην Wall Street, Αντιπρόεδρος και Διευθυντής της Independence Maritime Agency και της Trojan Maritime Inc. Είναι επίσης μεγαλομέτοχος της εταιρείας Notias Constructions Company, Διευθυντής της Cardiff Holdings Inc., Διευθυντής της Liverpool Holdings Inc., και μέχρι τον Ιούνιο του 2013, ήταν μεγαλομέτοχος και Αντιπρόεδρος της ΠΑΕ Α.Ε.Κ..
Οικογένεια και σπουδές
Είναι γιος του αείμνηστου Χάρη Ν. Νοτιά και της Φύλλις Θραβάλου, είχε μια αδελφή, την Ρένα, η οποία απεβίωσε στις 27 Νοεμβρίου του 2013 σε ηλικία 48 ετών. Ο πατέρας του, "ο καπετάνιος Χάρι" όπως ήταν γνωστός, μετανάστευσε στις αρχές της δεκαετίας του 1940 από τη Χίο και έγινε Αμερικανός πολίτης. Ο πατέρας του ήταν ένας αυτοδημιούργητος που πέτυχε το λεγόμενο «αμερικανικό όνειρο». Προερχόμενος απο μια οικογένεια μικρομεσαίων, έγινε καπετάνιος φοιτώντας στην Αμερικανική Σχολή Εμποροπλοιάρχων και ίδρυσε μια επιτυχημένη ναυτιλιακή επιχείρηση, την Independence Maritime Agency Inc., με γραφεία στη Νέα Υόρκη και την Ελλάδα. Ο Νίκος ακολούθησε τις ρίζες και τις αξίες του πατέρα του και μετά την αποφοίτησή του από το Πανεπιστήμιο Φόρντχαμ της Ν. Υόρκης πήρε Bachelor of Arts το 1988 και το Master of Business Administration το 1990, ανέλαβε την οικογενειακή επιχείρηση.
Ναυτιλία και επιχειρηματική επιτυχία
Ο Νίκος Νότιας έχει μεγάλη εμπειρία στις καθημερινές εμπορικές συναλλαγές φορτηγών ξηρού φορτίου (Χαντυμάξ/Παναμάξ), τεχνική εμπειρία σε επισκευές πλοίων και συμβάσεις επισκευής, βαφές και στεγανοποιήσεις, όπως επίσης και στο χώρο της ναυπήγησης και των μεταφορών. Είναι επίσης ειδικός στη ναύλωση στόλου φορτηγών ξηρού φορτίου διεθνούς μεταφοράς εμπορευμάτων παγκοσμίως.
Ενασχόληση με την ΑΕΚ
Με την Α.Ε.Κ. να παλεύει με τα τρομερά προβλήματα και τα χρέη αλλά και τον κίνδυνο υποβιβασμού στην Δ΄ Εθνική, ο Ντέμης Νικολαΐδης (πρώην παίκτης της ΑΕΚ) υποστηριζόμενος από την πλειοψηφία των οπαδών της ΑΕΚ, ίδρυσε μια κοινοπραξία επιχειρηματιών όπως ο Πόλυς Β. Χατζιωάννου, ο Πέτρος Παππάς και ο Τάκης Κανελλόπουλος, ο οποίος έπεισε τον Νίκο Νότια να συμμετάσχει στο εγχείρημα. Η προσέγγιση έγινε από τον Γκίκα Γκούμα, εγγονό του αείμνηστου Νίκου Γκούμα (πρώην Προέδρου του Συλλόγου). Κατά την πρώτη επαφή που πραγματοποιήθηκε στη Νέα Υόρκη, ο Νίκος Νοτιάς ήταν πεπεισμένος ότι οι μετέχοντες στο εγχείρημα είχαν καλές προθέσεις και μεγάλο όραμα για την αναγέννηση του συλλόγου. Κάποιες μικρές αμφιβολίες οδήγησαν αρχικά τον Νότια να πάρει ένα μικρό ποσοστό μετοχών (περίπου 8%) αλλά άλλαξε γρήγορα γνώμη, όταν συνειδητοποίησε ότι οι οπαδοί της ΑΕΚ υποστήριζαν πλήρως την προσπάθεια και σταδιακά, σε διάστημα τρεισήμισι ετών, έγινε ο κύριος κάτοχος των μετοχών, φτάνοντας το 35%. Η οικονομική του βοήθεια προς το σύλλογο ανήλθε στα 18 εκατ. Ευρώ, αλλά το μεγαλύτερο και πιο αναμενόμενο έργο του Νίκου Νοτιά παραμένει το Αθλητικό Κέντρο στα Σπάτα, το οποίο κόστισε πάνω από 25 εκατ. Ευρώ. Είναι το μεγαλύτερο έργο στη σύγχρονη ιστορία του συλλόγου και η πρόθεση του Νοτιά ήταν να το ονομάσει "Χάρι Νοτιάς" προς τιμήν του πατέρα του. Μεσούσης της τεράστιας οικονομικής κρίσης που μαστίζει την Ελλάδα και λόγω των οικονομικών προβλημάτων του συλλόγου, η ΑΕΚ τον Ιούνιο του 2013 είχε κηρύξει πτώχευση και υποβιβάστηκε στην Γ΄ Εθνική. Σήμερα το Αθλητικό Κέντρο Σπάτων περιλαμβάνει σύγχρονες εγκαταστάσεις, τρία γήπεδα (ένα από αυτά με συνθετικό χλοοτάπητα) για ποδόσφαιρο, γυμναστήριο φυσικής καταστασης και κέντρο υγείας, γυμναστήριο με βάρη και πολλά άλλα. Δυστυχώς, το υπόλοιπο έργο (το Μουσείο του συλλόγου, το Ξενοδοχείο, το Κέντρο Υγρού Στίβου και δύο ακόμη γήπεδα ποδοσφαίρου) δεν μπορούσε να παραδοθεί προς χρήση και παρέμεινε ημιτελές.
Παραπομπές
Κατηγορία:Έλληνες εφοπλιστές Κατηγορία:Έλληνες επιχειρηματίες
Γκαμπριέλα Τσίλμι
Η Γκαμπριέλα Τσίλμι (Gabriella Lucia Cilmi, 10 Οκτωβρίου 1991) είναι Αυστραλή τραγουδίστρια.
Βιογραφία
Γεννήθηκε στις 10 Οκτωβρίου 1991 σε προάστιο της Μελβούρνης και έχει ιταλική καταγωγή. Παρόλο που μεγάλωσε στη δεκαετία του 1990, έδειχνε ιδιαίτερο ενδιαφέρον για τη μουσική της δεκαετίας του 1960 και 70. Άκουγε τα πάντα από Nina Simone μέχρι και Led Zeppelin. Από νωρίς γνώριζε ότι είχε χάρισμα στο τραγούδι αλλά όλοι της έλεγαν πως δεν είχε την απαραίτητη πειθαρχία για να ακολουθήσει καριέρα στη μουσική. Ωστόσο η Gabriella δεν τα έβαλε κάτω. Δημιούργησε ένα garage rock group όπου έκανε διασκευές κλασικών rock κομματιών και ύστερα άρχισε να ηχογραφεί δικά της τραγούδια με τους παραγωγούς Barbara και Adrian Hannan στο μουσικό studio SongStore.
Αυτά που έχει διδαχθεί από την περιπλάνησή της ανά τον κόσμο συνοψίζονται στο να «''μην εμπιστεύεσαι ποτέ ένα όμορφο πρόσωπο ή ένα αγόρι που μοιάζει cool (μετά από κάποιες εμπειρίες που είχα, έμαθα από αυτές και προσπέρασα), να λες πως αισθάνεσαι, διαφορετικά οι άνθρωποι γύρω σου δεν μπορούν να το γνωρίζουν. Εάν δηλαδή κάτι δεν πηγαίνει καλά πρέπει να το λες οπωσδήποτε. Τέλος, να εμπιστεύομαι το ένστικτό μου γιατί συνήθως είναι σωστό, ίσως όχι πάντοτε''».
Συνήθιζε να επηρεάζεται από αρνητικά δημοσιεύματα, αλλά πλέον γελάει με αυτά που γράφονται, καθώς πολλά δεν περιέχουν ίχνος αλήθειας. Θυμήθηκε, ωστόσο, ένα δημοσίευμα που την είχε στεναχωρήσει, καθώς ανέφερε πως «''δεν ξέρω να διαβάζω και να γράφω και πως θα έπρεπε να γυρίσω στο σχολείο. Ωστόσο, το διάβασα και προφανώς μπορώ να διαβάσω. Υπάρχουν πολλά πράγματα που λέγονται και δεν είναι αλήθεια, αλλά πρέπει να γίνεις πιο σκληρός και να τα αγνοείς''».
Βραβεία/Υποψηφιότητες
Ήταν υποψήφια για 12 βραβεία και από αυτά έχει κερδίσει τα 7.
Ραβί Σανκάρ
Ο Ραβί Σανκάρ (Βεγγαλέζικα: রবিশঙ্কর, Χίντι: रवि शंकर, ΔΦΑ: [rɔbi ʃɔŋkɔr] - 7 Απριλίου του 1920 - 11 Δεκεμβρίου του 2012), γεννήθηκε ως Ραμπίντρα Σανκάρ Τσοουντχουρί (Chowdhury), ενώ του ονόματός του προηγείτο συχνά από ο τίτλος ευγενείας Παντίτ, που σημαίνει δάσκαλος ή λόγιος. Ήταν Ινδός μουσικός και συνθέτης από τους γνωστότερους δεξιοτέχνες του σιτάρ κατά το δεύτερο μισό του 20ου αιώνα και συνθέτες της ινδουστανικής κλασικής μουσικής.
Βιογραφικό
Ο Σανκάρ γεννήθηκε σε οικογένεια Μπενγκάλι στο Μπενάρες, στη Βρετανική Ινδία και πέρασε τα νεανικά του χρόνια περιοδεύοντας την Ινδία και την Ευρώπη με την ομάδα χορού του αδελφού του Ουντάι Σανκάρ (Uday Shankar). Εγκατέλειψε το χορό το 1938 για να μελετήσει σιτάρ παίζοντας στην αυλή του μουσικού Αλλαουντίν Χαν (Allauddin Khan). Μετά την ολοκλήρωση των σπουδών του το 1944, ο Σανκάρ εργάστηκε ως συνθέτης, δημιουργώντας μουσική για την Τριλογία Απού του Σατιατζίτ Ράι και ήταν μουσικός διευθυντής του Πανινδικού Ραδιοφώνου (All India Radio), στο Νέο Δελχί, στην περίοδο 1949 - 1956.
Δισκογραφία
thumb|Ο Ραβί Σανκάρ (δεξιά στο προσκήνιο) μαζί με τον [[Σατιατζίτ Ράι (αριστερά) κατά τα γυρίσματα της ταινίας Το τραγούδι του δρόμου (1955) για την οποία ο Σανκάρ δημιούργησε την μουσική επένδυση]]
Εξωτερικοί σύνδεσμοι
Κατηγορία:Ινδοί μουσικοί Κατηγορία:Ινδοί συνθέτες μουσικής ταινιών
Πρόεδρος του Ιράν
Υπόβαθρο
Μετά την Επανάσταση και το δημοψήφισμα του 1979 για τη δημιουργία της Ισλαμικής Δημοκρατίας του Ιράν τον Μάρτιο του 1979 (στις 29 και 30 Μαρτίου), η νέα κυβέρνηση χρειάστηκε να δημιουργήσει ένα νέο σύνταγμα. Ο Αγιατολάχ Χομεϊνί διέταξε την εκλογή της Συνέλευσης των Εμπειρογνωμόνων, του οργάνου που είχε επιφορτιστεί με τη σύνταξη του Συντάγματος. Η συνέλευση παρουσίασε το σύνταγμα στις 24 Οκτωβρίου 1979 και ο Ανώτατος ηγέτης Χομεϊνί και ο πρωθυπουργός Μαχντί Μπαζαργκάν το ενέκριναν. Αυτό εγκρίθηκε επίσης στο συνταγματικό δημοψήφισμα που διενεργήθηκε τον Δεκέμβριο του 1979.
Το Σύνταγμα του 1979 καθόρισε τον Ανώτατο ηγέτη ως αρχηγό κράτους και τον Πρόεδρο και τον Πρωθυπουργό ως αρχηγούς κυβερνήσεων. Η θέση του πρωθυπουργού καταργήθηκε το 1989.
Οι Ακμπάρ Χασαμί Ραφσαντζανί, Μοχάμαντ Χαταμί και Μαχμούτ Αχμαντινετζάντ εκλέχθηκαν για δύο θητείες. Ο Χασάν Ρουχανί εξελέγη στις προεδρικές εκλογές του Ιουνίου 2013. Κέρδισε την επανεκλογή στις προεδρικές εκλογές του 2017.
Μετά τη διεξαγωγή των εκλογών του 2021, πρόεδρος ανέλαβε ο νικητής τους, Εμπραχίμ Ραΐσι.
Κατάλογος
Αυτός είναι ένας κατάλογος των προέδρων του Ιράν από την θεσμοθέτηση του αξιώματος, με τη διαξαγωγή των προεδρικών εκλογών του 1980.
Ράδιο Αρβύλα (εκπομπή)
Το Ράδιο Αρβύλα είναι ο τίτλος σατιρικής βραδινής τηλεοπτικής εκπομπής που προβάλλεται στον ΑΝΤ1 όπου ήταν αρχικά για μια δεκαετία (2008-2018) και ύστερα από το Νοέμβριο του 2021, ενώ προβαλλόταν το 2019 στον ΣΚΑΪ, το 2020 στο YouTube και το 2021 στο OPEN. Κύριοι παρουσιαστές είναι ο Αντώνης Κανάκης και ο Γιάννης Σερβετάς, ενώ στη συμπαρουσίαση είναι μαζί τους, ο Χρήστος Κιούσης και, μέχρι το 2021, ο Στάθης Παναγιωτόπουλος. Επίσης σε πολλά βιντεάκια παρουσιάζονται ο Στάθης Ροσσόλυμος (ένας από τους οπερατέρ) και ο φλορ μάνατζερ (βοηθός σκηνοθέτη στο πλατό της εκπομπής) Κώστας Κωστόπουλος.
Περιγραφή
Η εκπομπή αρχικά ξεκινούσε με ένα ανέκδοτο από τον Παναγιωτόπουλο που δεν θεωρούταν αστείο. Αμέσως μετά παρουσιάζονται βίντεο από διάφορα γεγονότα που έχουν συμβεί, για τα οποία υπάρχουν και παρουσιάζονται σατιρικά βίντεο (κωμικά σκετς, παρωδίες κ.λπ.) τα οποία έχουν φτιάξει οι συντελεστές της εκπομπής. Αρκετές φορές οι συνεργάτες της εκπομπής αλλάζουν τις φωνές ή μιμούνται τις φωνές που ακούγονταν στα αρχικά βίντεο ή μιλούν ξένες γλώσσες.
Η εκπομπή έκλεινε με την παρουσίαση ενός τραγουδιού που ερμήνευαν ζωντανά στο στούντιο διάφοροι προσκεκλημένοι καλλιτέχνες και συγκροτήματα, συνήθως νέα ονόματα στο χώρο του εναλλακτικού, της ροκ, της χιπ χοπ κ.λπ. Κατά καιρούς φιλοξενήθηκαν και αναγνωρισμένοι καλλιτέχνες, όπως ο Βασίλης Παπακωνσταντίνου, ο Βαγγέλης Γερμανός, η Ελένη Δήμου, ο Μανώλης Φάμελλος, ο Χρήστος Δάντης, η Γλυκερία, κ.λπ., καθώς και ξένα συγκροτήματα τα οποία επισκέπτονται την Ελλάδα για εμφανίσεις.
Ιστορικό
Η εκπομπή ξεκίνησε να προβάλλεται στις 14 Απριλίου 2008 από Δευτέρα έως Παρασκευή στις 17:45. Ο Αντώνης Κανάκης και ο Γιάννης Σερβετάς ήταν οι κύριοι παρουσιαστές, ενώ στην παρουσίαση συμμετείχαν ο Χρήστος Κιούσης και ο Στάθης Παναγιωτόπουλος. Η τετράδα παρέμεινε μέχρι και το 2021, όταν απομακρύνθηκε ο Παναγιωτόπουλος. Η εκπομπή σατίριζε την πολιτική επικαιρότητα και όχι μόνο, ενώ παράλληλα συζητούνταν και διάφορα κοινωνικά θέματα όπως η αποποινικοποίηση της κάνναβης και η αστυνομική βία. Από τις 15 Μαΐου 2008 εντάχθηκε και ζωντανή μουσική, αρχικά στην έναρξη των εκπομπών και αργότερα στην λήξη. Τον Οκτώβριο του 2008 επέστρεψε στην ίδια ώρα, αλλά πιο ανανεωμένη, με προσθήκες όπως η στήλη Top Επικαιρότητας (μια σειρά από βίντεο από εκπομπές, αλλά και από τις ειδήσεις που σχολιάζονταν από το πάνελ της εκπομπής) και τη στήλη με τα Ιντερνετικά (βίντεο που τηλεθεατές έστελναν στην εκπομπή κυρίως από το διαδίκτυο), που παρουσίαζαν η Ευγενία Σαμαρά και η Χριστίνα Μουστάκα, οι οποίες αργότερα, το 2013 έφυγαν από την εκπομπή.
Ζόννεμπεκε
Το Ζόννεμπεκε (ολλανδ. Zonnebeke, φλαμανδ. Zunnebeke) είναι δήμος της Δυτικής Φλάνδρας στο Βέλγιο. Αποτελείται από πέντε οικισμούς: Ζόννεμπεκε, Μπέσελαρε, Χέλουφελντ, Πάσσενταλε και Ζάντφορντε.
Έχει πληθυσμό 12.445 κατοίκων ( 1 Ιανουαρίου 2018 ). Η έκτασή του είναι 67,57 χλμ² και η πληθυσμιακή πυκνότητα περίπου 184 κάτοικοι ανά χλμ². Ο ταχυδρομικός κώδικας είναι το 8980, ενώ το τηλεφωνικό πρόθεμα της πόλης το 051 (σε κάποιες περιοχές του δήμου το 057).
Ράδιο Αρβύλα (εκπομπή)
Ιστορικό
Από τις 4 Ιανουαρίου 2010, η εκπομπή μετακινήθηκε στις 23:00 το βράδυ. Τη σεζόν 2010-2011, η εκπομπή προβαλλόταν μόνο Δευτέρα έως Τετάρτη. Από τον Οκτώβριο του 2011 μέχρι τον Δεκέμβριο του 2012 προβαλλόταν από Δευτέρα έως Τετάρτη. Από τον Ιανουάριο μέχρι τον Ιούνιο του 2013 προβαλλόταν κάθε Δευτέρα και Τρίτη. Από το 2013 μέχρι το 2016 προβαλλόταν μόνο κάθε Δευτέρα στις 23:15. Τη σεζόν 2016-2017 η εκπομπή προβαλλόταν κάθε δύο εβδομάδες.
Ζόννεμπεκε
Εξωτερικοί σύνδεσμοι
Κατηγορία:Φλάνδρα Κατηγορία:Πόλεις του Βελγίου
Ράδιο Αρβύλα (εκπομπή)
Ιστορικό
Από τον Νοέμβριο του 2017 μέχρι τον Μάρτιο του 2018, προβλήθηκε μόνο ένα επεισόδιο. Από τις 5 Μαρτίου 2018, η εκπομπή προβαλλόταν κάθε Δευτέρα και Τρίτη στις 00:15. Στις 21 Απριλίου 2018 προβλήθηκε ένα ειδικό επετειακό επεισόδιο για τα 10 χρόνια της εκπομπής. Όμως, εντάσεις μεταξύ των ιθυνόντων της εκπομπής και του καναλιού, οδήγησαν στο τέλος προβολής της εκπομπής στον ΑΝΤ1 και στη μετακίνησή της στον ΣΚΑΪ.
Ο 12ος κύκλος έκανε πρεμιέρα στις 4 Φεβρουαρίου 2019 και το τελευταίο επεισόδιο προβλήθηκε στις 27 Μαΐου 2019 στον τηλεοπτικό σταθμό ΣΚΑΪ. Παρόλα αυτά, συγκρούσεις με το κανάλι σχετικά με την προβολή του επόμενου κύκλου οδήγησαν στη λήξη του συμβολαίου με τον ΣΚΑΪ και την αναμενόμενη πρεμιέρα που έγινε στις 16 Μαρτίου 2020 στο επίσημο κανάλι τους στο YouTube μέχρι τις 11 Μαΐου 2020 που έγινε η τελευταία εκπομπή.
Στις αρχές του 2021 η εκπομπή μετακινήθηκε στο OPEN της οποίας ο 14ος κύκλος ξεκίνησε στις 11 Ιανουαρίου και προβαλλόταν καθημερινά ζωντανά στις 20:00 έως τις 27 Μαΐου όπου προβλήθηκε η τελευταία εκπομπή του κύκλου ενώ τον Νοέμβριο της χρονιάς εκείνης επανήλθαν στο αρχικό τους κανάλι τον ΑΝΤ1 από όπου ξεκίνησαν και προβάλλεται Δευτέρα με Πέμπτη ζωντανά στις 20:00.
Κριτική
Η εκπομπή έχει επικριθεί, μεταξύ άλλων, από τον Κώστα Πρέκα για το περιεχόμενό της.
Παραπομπές
Κατηγορία:Ελληνικές σατιρικές εκπομπές
Πρωτάθλημα καλαθοσφαίρισης Α' εθνικής κατηγορίας γυναικών 1984-1985
Το πρωτάθλημα μπάσκετ γυναικών της περιόδου 1984-85 ήταν το πρώτο στην ιστορία της Α' Εθνικής και διεξήχθη με τη συμμετοχή 10 ομάδων. Πρωταθλήτρια αναδείχθηκε η ομάδα του Σπόρτιγκ, που επικράτησε του Απόλλωνα Καλαμαριάς σε αγώνα μπαράζ μετά την ισοβαθμία των δύο ομάδων στην πρώτη θέση της βαθμολογίας. Τέσσερεις ομάδες υποβιβάστηκαν, συγκεκριμένα οι Κερκυραϊκός, Α.Ο. Σερρών, Ζαφειράκης και Ο.Α. Χανίων.
Πηγές
1984 1985 Πρωταθλημα Ελλαδος Α Γυναικών 1984 1985 Πρωταθλημα Ελλαδος Α Γυναικών 1984 1985
Βόρεια Σερβία (επαρχία)
Πηγές
Επαρχια Βορεια Σερβια Επαρχια Μαυροβουνιου
Προεδρική εκλογή των Ηνωμένων Πολιτειών 1980
Οι προεδρικές εκλογές των Ηνωμένων Πολιτειών του 1980 (αγγλικά: 1980 United States presidential election) ήταν οι 49ες προεδρικές εκλογές των Ηνωμένων Πολιτειών, οι οποίες διεξήχθησαν την Τρίτη, 4 Νοεμβρίου 1980.
Ο υποψήφιος του Ρεπουμπλικανικού Κόμματος για την προεδρία και πρώην Κυβερνήτης της Καλιφόρνιας, Ρόναλντ Ρήγκαν, κατάφερε να κερδίσει με σαρωτική νίκη τον τότε εν ενεργεία Δημοκρατικό πρόεδρο Τζίμι Κάρτερ. Ο Ρήγκαν έγινε ο 40ος Πρόεδρος των Ηνωμένων Πολιτειών.
Ο Ρόναλντ Ρήγκαν, επικράτησε λαμβάνοντας 489 εκλεκτορικές ψήφους, και 50.8% της λαϊκής ψήφου (43.903.230 ψήφοι), έναντι 49 εκλεκτορικών ψήφων και 41.0% της λαϊκής ψήφου (35.481.115 ψήφοι) του Τζίμι Κάρτερ. Επίσης, υποψήφιος για την προεδρία ήταν και ο ανεξάρτητος υποψήφιος από την πολιτεία του Ιλινόι, και μέλος της Βουλής των Αντιπροσώπων των ΗΠΑ, Τζον Άντερσον, ο οποίος δεν κατάφερε να αποσπάσει καμία εκλεκτορική ψήφο, όμως έλαβε το 6.6% της λαϊκής ψήφου (5.719.850 ψήφοι).
Διαδικασία
Το Άρθρο Δύο του Συντάγματος των Ηνωμένων Πολιτειών, ορίζει ότι για να υπηρετήσει ένας άνθρωπος στη θέση του προέδρου, πρέπει να είναι γεννημένος πολίτης των Ηνωμένων Πολιτειών, ηλικίας τουλάχιστον 35 ετών και κάτοικος των Ηνωμένων Πολιτειών για τουλάχιστον 14 χρόνια. Οι υποψήφιοι για την προεδρία πρέπει να αναδειχθούν από κάποιο από τα διάφορα πολιτικά κόμματα των Ηνωμένων Πολιτειών, τα οποία συνήθως επιλέγουν τους υποψήφιους με προκριματικές εκλογές. Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον υποψήφιο που θα εκπροσωπήσει το κόμμα στις προεδρικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους.
Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές. Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών, θα ορίσει ως πρόεδρο τον έναν από τους τρεις υποψηφίους που συγκέντρωσαν τις περισσότερες ψήφους εκλεκτόρων, και ομοίως η Γερουσία των Ηνωμένων Πολιτειών, θα επιλέξει τον αντιπρόεδρο με πλειοψηφικά κριτήρια.
Η 22η τροπολογία του Συντάγματος ορίζει ότι ένα άτομο δεν μπορεί να εκλεγεί στην προεδρία για περισσότερες από δύο φορές.
Σκιαγράφηση των εκλογών
Οι συγκεκριμένες εκλογές, θεωρήθηκαν πολύ σημαντικές, διότι ανέδειξαν στην επιφάνεια την πολιτική αναδιάταξη που είχε δημιουργηθεί τα προηγούμενα χρόνια. Η άνοδος του Ρόναλντ Ρήγκαν στην προεδρία των Ηνωμένων Πολιτειών, χαρακτηρίστηκε ως «συντηρητική επανάσταση» με την πεντηκονταετία του προοδευτικού New Deal (του προέδρου Ρούζβελτ) και της Great Society (του προέδρου Τζόνσον), να βρίσκεται προς το τέλος της, σημαίνοντας μια νέα πολιτική εποχή.
Εξωτερικοί σύνδεσμοι
Κατηγορία:Εκλογές στις Ηνωμένες Πολιτείες Αμερικής Κατηγορία:Πολιτική των Ηνωμένων Πολιτειών Κατηγορία:Εκλογές του 1980 Κατηγορία:1980 __ΕΥΡΕΤΗΡΙΟ__
Κύπελλο Κύπρου ποδοσφαίρου ανδρών 1965-66
Το Κύπελλο Κύπρου 1965-66 ήταν η 24η έκδοση του Κυπέλλου Κύπρου. Νικητής ήταν ο Απόλλων για πρώτη φορά στην ιστορία του.
Σύστημα διεξαγωγής
Στο κύπελλο Κύπρου 1965-66 συμμετείχαν οι 11 ομάδες του πρωταθλήματος Α΄ κατηγορίας 1965-66 και οι δύο πρώτες ομάδες του πρωταθλήματος Β΄ κατηγορίας 1965-66 (το κύπελλο διεξήχθη μετά τη λήξη των πρωταθληματών).
Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1966-67.
Τελικός
Στον τελικό προκρίθηκαν ο Απόλλων και η Νέα Σαλαμίνα. Ο τελικός διεξήχθη στις 26 Ιουνίου 1966 στο Παλιό Γ.Σ.Π. στη Λευκωσία. Νικητής ήταν ο Απόλλων με σκορ 4-2.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1965-1966
Βανάτο, Μπάτσκα και Μπαράνια (επαρχία)
μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922 μικρογραφία|Η Εθνοσυνέλευση των Σέρβων και Σλάβων Η επαρχία Βανάτο, Μπάτσκα και Μπαράνια (κροατικά : Pokrajina Banat, Bačka i Baranja, σερβικά : Покрајина Банат, Бачка и Барања) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 1.365.596 κατοίκους κι έκταση 19.702 τετραγωνικά χλμ. Η επαρχία είχε δικές της αρχές (κυβέρνηση και κοινοβούλιο), και περιλάμβανε τις γεωγραφικές περιοχές του Βανάτου της Μπάτσκα και της Μπαράνια στην σημερινή Βοϊβοντίνα. Η διοικητική έδρα της επαρχίας ήταν το Νόβισαντ. Η κατάργηση της είχε προγραμματιστεί με το Σύνταγμα του Βίντοβνταν του 1921.
Ιστορία
Μετά την κατάρρευση της Αυστροουγγρίας τον Οκτώβριο του 1918 η περιοχή του προσαρτήθηκε στο Βασίλειο της Σερβίας. Η διοίκηση αυτών των περιοχών πέρασε στους Σέρβους σαν αυτόνομη περιοχή, επικεφαλής της διοίκησης αυτής υπήρξε το εθνικό συμβούλιο της Σερβίας στο Νόβι Σαντ.
Στις 25 Νοεμβρίου 1918 συγκαλέστηκε η την Εθνοσυνέλευση Σέρβων και Σλάβων η οποία κήρυξε και επίσημα την προσάρτηση της περιοχής στο βασίλειο της Σερβίας. Στην Συνέλευση πήρα μέρος συνολικά 757 σύνεδροι, εκ των οποίων οι 578 Σέρβοι, 84 Μπουνιέβτσοι, 62 Σλοβάκοι, 21 Ρουσίνοι, 6 Γερμανοί, 3 Σόκτσοι, 2 Κροάτες και 1 Ούγγρος. Η Εθνοσυνέλευση της αποφάσισε επίσης τον σχηματισμό τοπικής κυβέρνησης και Κοινοβούλιου στις περιοχές αυτές με πρώτο πρόεδρο τον Γιόβαν Λαλόσεβιτς.
Cold Lake
Cold Lake είναι ο τίτλος του τέταρτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Σεπτέμβριο του 1988 μέσω της δισκογραφικής εταιρίας "Noise Records".
Ιστορία του δίσκου
Ο δίσκος αποτελεί μία από τις πιο αμφιλεγόμενες κυκλοφορίες στην ιστορία του είδους. Ο Τόμας Γκάμπριελ Φίσερ αποφάσισε να διαλύσει το συγκρότημα μετά την αποτυχημένη αμερικάνικη περιοδεία για την προώθηση του "Into the Pandemonium". Παρ' όλα αυτά, οι Celtic Frost επανήλθαν το 1988 με νέα σύνθεση, η οποία αποτελούνταν από τον Φίσερ στην κιθάρα και τα φωνητικά, τον Όλιβερ Άμπεργκ στην κιθάρα, τον Κερτ Βίκτορ Μπράιαντ στο μπάσο και τον Στίβεν Πρίστλι στα τύμπανα, ηχογραφώντας στα "Sky Trak Studios" του Βερολίνου το "Cold Lake".
Η σύνθεση των περισσότερων κομματιών ήταν έργο του Άμπεργκ, αφού ο Φίσερ είχε χάσει το ενδιαφέρον του, με αποτέλεσμα μία εντελώς διαφορετική κατεύθυνση από τις ακραίες και πειραματικές μορφές του παρελθόντος. Το νέο άλμπουμ παρουσίασε ένα σύνολο έντεκα κομματιών βασισμένα στο glam metal, το οποίο μεσουρανούσε εκείνο το διάστημα στην μουσική βιομηχανία.
Το άλμπουμ κατακρίθηκε από τους μουσικοκριτικούς και τους οπαδούς του σχήματος, οι οποίοι θεώρησαν ότι οι Celtic Frost άλλαξαν τον ήχο τους με σκοπό την εμπορική επιτυχία. Ως αποτέλεσμα της αρνητικής εικόνας που προκλήθηκε για το συγκρότημα, ο Φίσερ απέλυσε τον Άμπεργκ και το 1999, όταν επανεκδόθηκε σε μορφή CD όλη η δισκογραφία του σχήματος, παραλήφθηκε η επανακυκλοφορία του συγκεκριμένου άλμπουμ.
Στην σύνθεση του συγκροτήματος επέστρεψε ο μπασίστας Μάρτιν Έρικ Έιν, ενώ στο επόμενο τους άλμπουμ, "Vanity/Nemesis" έπαιξαν οι κιθαρίστες Ρον Μαρκς και Κερτ Βίκτορ Μπράιαντ.
Μέλη των Celtic Frost
Οι μουσικοί οι οποίοι ηχογράφησαν το "Cold Lake" ήταν οι εξής:
Πηγές
Κατηγορία:Δισκογραφία των Celtic Frost Κατηγορία:Άλμπουμ του 1988
Κυματοδηγός
Ο κυματοδηγός είναι διάταξη μετάδοσης κυμάτων. Συνήθως αναφέρεται για τη μετάδοση ηχητικών ή ηλεκτρομαγνητικών κυμάτων. Οι κλασσικοί κυματοδηγοί αποτελούνται από κοίλους μεταλλικούς σωλήνες ορθογώνιας, κυκλικής ή ελλειπτικής διατομής μέσα στους οποίους είναι εφικτή η όδευση ηλεκτρομαγνητικών κυμάτων, ιδίως UHF και μικροκυμάτων, άνω του 1 GHz. Οι διαστάσεις του κυματοδηγού είναι συγκρίσιμες με το μήκος κύματος. Οι οπτικές ίνες είναι ειδική κατηγορία κυματοδηγών, κατάλληλες για ηλεκτρομαγνητική ακτινοβολία στο υπέρυθρο και ορατό μέρος του ηλεκτρομαγνητικού φάσματος.
Αλεσάντρο Βόλτα
Ο Αλεσάντρο Βόλτα (ιταλική γλώσσα: Alessandro Giuseppe Antonio Anastasio Volta, 18 Φεβρουαρίου 1745 – 5 Μαρτίου 1827) ήταν Ιταλός φυσικός, ο οποίος έγινε κυρίως γνωστός για την εφεύρεση της ηλεκτρικής μπαταρίας το 1800.
Κυματοδηγός
Κάθε κυματοδηγός αποτελείται από ένα μακρύ μέσο, το οποίο κατάλληλο για τη μεταφορά των κυμάτων για τα οποία κατασκευάστηκε, ενώ στα όριά του χρειάζεται να ανακλάται το κύμα. Κάθε κυματοδηγός εμφανίζει κάποια αντίσταση, αν θεωρήσουμε ότι η αντίσταση είναι μηδέν, τότε σύμφωνα με τις εξισώσεις που περιγράφουν το φαινόμενο το πλάτος γίνεται άπειρο, που είναι αδύνατο.
Αλεσάντρο Βόλτα
Βιογραφία
Γεννήθηκε και σπούδασε στο Κόμο (Como) του Πελεντριου. Οι γονείς του Φίλιππος Βόλτα (Filippo Volta) και η Μαρία Μανταλένα Ινζάγκι (Maria Maddalena Inzaghi), τον έστειλαν σε χριστιανικό σχολείο με σκοπό να γίνει δικηγόρος. Το 1774 έγινε καθηγητής της φυσικής στο γυμνάσιο του Κόμο. Το πάθος του ήταν πάντα η μελέτη της ηλεκτρικής ενέργειας και ενώ ακόμα ήταν νέος σπουδαστής έγραψε και ποίημα στα λατινικά σε αυτήν την συναρπαστική νέα ανακάλυψη. Το πρώτο επιστημονικό έγγραφό του, είχε τον τίτλο De vi attractiva ignis electrici ac phaenomenis inde pendentibus. Πολύ νέος δημοσίευσε την πρώτη του πραγματεία πάνω στη «λουγδουνική λάγηνο», έναν νέο βελτιωμένο τύπο ηλεκτροσκοπίου. Το επίτευγμα αυτό του χάρισε τον τίτλο του καθηγητή φυσικής στη γενέτειρά του, το Κόμο, αλλά και τον τίτλο του επίτιμου μέλους της Βασιλικής Εταιρείας του Λονδίνου. Το 1778 ανακάλυψε και απομόνωσε το αέριο μεθάνιο (CH4). Η επόμενη επινόησή του ήταν το «ηλεκτροφόρο», δηλαδή δύο μεταλλικές πλάκες, η μία από εβονίτη και η άλλη με μονωτική λαβή που αλληλοφορτίζονταν θετικά και αρνητικά. Κατ' ουσίαν αυτή ήταν η πρώτη μπαταρία. Ακολούθησαν οι ανακαλύψεις του ευδιόμετρου, του «ηλεκτρικού πιστολιού», της άσβηστης «λυχνίας υδρογόνου» και ως επακόλουθο η έδρα φυσικής το 1779 στο πανεπιστήμιο της Παβίας. Το 1780 ο Λουίτζι Γκαλβάνι, φίλος του Βόλτα, ανακάλυψε ότι η επαφή δυο διαφορετικών μετάλλων, μέσω του ιστού ενός βατράχου, είχε ως αποτέλεσμα τη δημιουργία ηλεκτρικού ρεύματος. Ο Βόλτα άρχισε να πειραματίζεται το 1794 χρησιμοποιώντας μόνο τα μέταλλα και διαπίστωσε ότι ο ζωικός ιστός δεν ήταν απαραίτητος για την παράγωγη του ηλεκτρικού ρεύματος και το 1800 κατάφερε να κατασκευάσει την πρώτη ηλεκτρική (βολταϊκή) στήλη (μπαταρία) Το 1801 παρουσίασε την ηλεκτρική στήλη του στο Μέγα Ναπολέοντα, ο οποίος τον ανακήρυξε Κόμη και Γερουσιαστή στο Βασίλειο της Λομβαρδίας. Το 1815 ο αυτοκράτορας της Αυστρίας τον όρισε διευθυντή της Φιλοσοφικής Σχολής του Πανεπιστημίου της Πάντοβα.
Κυματοδηγός
Μέσα στον κυματοδηγό κάθε αρμονική συνιστώσα αντιστοιχεί σε μία άλλη ίσης συχνότητας και πλάτους συνιστώσας διαφορετικής κατεύθυνσης. Αυτό συμβαίνει εξ'αιτίας της ανάκλασης της μίας συνιστώσας στα όρια του κυματοδηγού παράγοντας την άλλη συνιστώσα. Οι δύο κατυθύνσεις είναι συμμετρικές ως προς τον άξονα του κυματοδηγού. Οι δύο συνιστώσες μαζί έχουν ως αποτέλεσμα τη δημιουργία ενός κύματος το οποίο μπορεί να αναλυθεί σε δύο διαφορετικές συνιστώσες, μία κατά τη διεύθυνση του άξονα, και μία κάθετη σε αυτήν. Η τελευταία δημιουργεί στάσιμα κύματα που εγκλωβίζονται σε συγκεκριμένο σημείο μέσα στον αγωγό. Αυτό θέτει περιορισμούς για τη συχνότητα του κύματος που μπορεί να μεταφέρει ο κυματοδηγός. Κάθε κυματοδηγός μπορεί να μεταφέρει μόνο κύματα και κυματικές συνιστώσες συχνότητας μεγαλύτερης από κάποια συγκεκριμένη συχνότητα. Αυτή εξαρτάται από το μέσον που είναι κατασκευασμένος ο κυματοδηγός και τις διαστάσεις του, δηλαδή εξαρτάται μόνο από τον κυματοδηγό και ονομάζεται συχνότητα αποκοπής.
Αλεσάντρο Βόλτα
Συμβολή στη φυσική και την ιατρική
Ο Βόλτα εισήγαγε τις έννοιες του δυναμικού (τάσης) και της ηλεκτρικής χωρητικότητας. Εφηύρε τη βολταïκή στήλη (ηλεκτρική μπαταρία), το ηλεκτρόμετρο και το ευδιόμετρο. Αργότερα μαζί με τους Λαβουαζιέ και Λαπλάς συμμετείχε σε πειράματα για τον ατμοσφαιρικό ηλεκτρισμό, ενώ με τον Γκαλβάνι πειραματίστηκε πάνω στον ζωικό ηλεκτρισμό. Διαμάχη, όμως, με τον τελευταίο οδήγησε τον Βόλτα σε πυρετώδεις προσωπικές μελέτες, που του έδωσαν το δικαίωμα το 1800 να ανακοινώσει τη σπουδαιότατη ανακάλυψη της πρώτης πηγής συνεχούς ρεύματος, της περίφημης «βολταϊκής στήλης» με ηλεκτρόδια από χρυσό (+) και ψευδάργυρο (-) και ηλεκτρολύτη θειικό οξύ. Ο Μέγας Ναπολέων για να τον τιμήσει του απένειμε τον τίτλο του κόμη της Λομβαρδίας, ενώ πολύ αργότερα, το 1881, η παγκόσμια επιστημονική κοινότητα έδωσε προς τιμήν του το όνομα βολτ στη μονάδα τάσης του ρεύματος.
Κυματοδηγός
Εξωτερικοί σύνδεσμοι
Κατηγορία:Εφαρμοσμένη και διεπιστημονική φυσική Κατηγορία:Τηλεπικοινωνιακός εξοπλισμός Κατηγορία:Ηλεκτρικά εξαρτήματα Κατηγορία:Ηλεκτρομαγνητική ακτινοβολία
Αλεσάντρο Βόλτα
Η πρώτη μπαταρία - CPU
Ανακοινώνοντας την ανακάλυψη του βολταϊκού σωρού, ο Βόλτα αποδίδει φόρο τιμής στις επιρροές των Γουίλιαμ Νίκολσον, Τιβέριο Καβάλο, και Αβραάμ Μπένετ.
Η μπαταρία που δημιουργήθηκε από τον Βόλτα πιστώνεται ως το πρώτο ηλεκτροχημικό κελί. Αποτελείται από δύο ηλεκτρόδια: ένα κράμα ψευδάργυρου και το άλλο από χαλκό. Ο ηλεκτρολύτης είναι είτε θειικό οξύ που αναμειγνύεται με νερό ή άρμη. Ο ηλεκτρολύτης υπάρχει με τη μορφή 2H+ και SO42−. Ο ψευδάργυρος, που είναι υψηλότερος στην ηλεκτροχημική σειρά τόσο από τον χαλκό και τον υδρογόνο, αντιδρά με το αρνητικά φορτισμένο θειικό άλας (SO42−). Τα θετικά φορτισμένα ιόντα υδρογόνου (πρωτόνια) συλλαμβάνουν ηλεκτρόνια από το χαλκό, σχηματίζοντας φυσαλίδες αερίου υδρογόνου, H2.
Ψευδάργυρος:
Zn →  Zn2+ + 2e−
Θειικό οξύ:
Ο χαλκός δεν αντιδρά, αλλά μάλλον λειτουργεί ως ηλεκτρόδιο για το ηλεκτρικό ρεύμα.
Ωστόσο, αυτή κυψελίδα έχει επίσης μερικά μειονεκτήματα. Δεν είναι ασφαλής στην χρήση, δεδομένου ότι το θειικό οξύ, έστω και αραιωμένο, μπορεί να είναι επικίνδυνο. Επίσης, η ισχύς του κυττάρου ελαττώνεται με την πάροδο του χρόνου, επειδή το αέριο υδρογόνο δεν απελευθερώνεται. Αντ' αυτού, συσσωρεύεται στην επιφάνεια του ηλεκτροδίου ψευδαργύρου και σχηματίζει ένα φραγμό μεταξύ του μετάλλου και του διαλύματος του ηλεκτρολύτη (πόλωση της μπαταρίας).
Τα τελευταία χρόνια και η συνταξιοδότησή του στο Καμάνγκο
Προς τιμήν του έργου του, ο Ναπολέων Βοναπάρτης τον έχρισε Κόμη το 1810. Απεικονίζεται στο χαρτονόμισμα των 10.000 Ιταλικών λιρετών μαζί με ένα σχέδιο του βολταϊκού σωρού.
Η κληρονομιά του Βόλτα κληρονομιά εορτάζεται από το μνημείο του "Ναού" του Βόλτα που βρίσκεται στο δημόσιο κήπο δίπλα στη λίμνη. Υπάρχει επίσης ένα μουσείο το οποίο έχει δημιουργηθεί προς τιμήν του, στο οποίο υπάρχει ένα μέρος του εξοπλισμού που ο Βόλτα είχε χρησιμοποιήσει για τη διεξαγωγή πειραμάτων. Σε κοντινή απόσταση βρίσκεται η Βίλα Όλμο όπου στεγάζεται από το Ίδρυμα Βολτιάν, μια οργάνωση που προωθεί επιστημονικές δραστηριότητες. Διεξάγονται πειραματικές μελέτες του Βόλτα και οι πρώτες εφευρέσεις του, κοντά στο Κόμο.
Θρησκευτικές πεποιθήσεις
Ο Βόλτα ανατράφηκε ως καθολικός και για όλη τη ζωή του συνέχισε να διατηρεί την πίστη του.
Ανθόφυτο Αιτωλοακαρνανίας
Το Ανθόφυτο είναι χωριό της ορεινής Ναυπακτίας του νομού Αιτωλοακαρνανίας σε υψόμετρο 600 μέτρα.